Legebiltzarreko Erregelamenduko 130. artikuluan ezarritakoa betez, agintzen dut Nafarroako Parlamentuko Aldizkari Ofizialean argitara daitezen Nafarroako Abereen Osasunari buruzko azaroaren 16ko 11/2000 Foru Legea aldatzeko Foru Lege proiektuari aurkezturiko zuzenketak. Proiektu hori 2022ko urtarrilaren 14ko 2. Nafarroako Parlamentuko Aldizkari Ofizialean argitaratu zen.

Iruñean, 2022ko otsailaren 15ean

Lehendakaria: Unai Hualde Iglesias

1. zuzenketa

EH BILDU NAFARROA

TALDE PARLAMENTARIOAK AURKEZTUA

Artikulu bakarraren 1. apartatua, 28. artikuluaren errubrika, aldatzeko zuzenketa. Hona testu berria:

“28. artikulua. Distantzia eta gehienezko ekoizpen-ahalmena”.

Zioa: 28. artikuluaren errubrikaren testua hobetzea “gehienezko ekoizpen-ahalmena” erabilita “gehieneko neurriak” erabili beharrean.

2. zuzenketa

EH BILDU NAFARROA

TALDE PARLAMENTARIOAK AURKEZTUA

Artikulu bakarraren 1. apartatua, 28. artikuluaren 1. paragrafoa, aldatzeko zuzenketa. Hona testu berria:

“1. Abeltegiek erregelamenduz ezartzen diren distantziak gordeko dituzte bai haien artean bai haietatik abere kontzentrazioetarako instalazioetara eta abeltzaintzaren arloko jarduera agroindustrialetara edo haiekin lotutakoetara bitarte daudenak. Distantzia horiek zehazteko, kontuan hartuko dira inguruabar geografikoak eta abere espezieen ezaugarriak, gehienezko ekoizpen-ahalmena, ustiategiaren neurria, ustiategi mota, ustiategiaren izaera intentsiboa edo estentsiboa eta arrisku epidemiologikoa”.

Zioa: 28. artikuluaren testua hobetzea, termino batzuk aldatuta eta ustiategiaren izaera intentsiboa edo estentsiboa aintzat hartuta abeltegien artean gorde beharreko distantziak erregelamendu bidez zehazteko irizpide gisa.

3. zuzenketa

EH BILDU NAFARROA

TALDE PARLAMENTARIOAK AURKEZTUA

Artikulu bakarraren 2. apartatua, 28. artikuluaren 2. paragrafoa, aldatzeko zuzenketa. Hona testu berria:

“2. Abeltegietarako gehienezko ekoizpen-ahalmen batzuk ezartzen dira, ustiategi berrien edo orain daudenen handitzeen neurriak ez daitezen izan foru lege honen 1. eranskinean ezartzen diren gehienekoak baino handiagoak”.

Zioak: 28. artikuluaren idazketa hobetzea.

4. zuzenketa

EH BILDU NAFARROA

TALDE PARLAMENTARIOAK AURKEZTUA

Artikulu bakarraren 1. apartatuari paragrafo bat, hirugarrena, gehitzeko zuzenketa. Hona testua:

“3. I. eranskinean adierazitako gehienezko ekoizpen-ahalmena aplikatzekoa izanen zaie bai abeltegi berriei bai lehendik dauden abeltegiak handitzen direnean ere. Edonola ere, abeltegietan ezin izanen da instalazioen aldaketarik edo ekoizpen-norabidearen aldaketarik egin, horiek gehienezko ahalmena handitzea ekartzen badute”.

Zioak: paragrafo honekin 28. artikuluaren idazketa hobetzen da.

5. zuzenketa

EH BILDU NAFARROA

TALDE PARLAMENTARIOAK AURKEZTUA

Artikulu bakarraren 3. apartatua aldatzeko zuzenketa. Hona testua:

“Hiru. I. eranskin berri bat gehitzen da, testu honekin:

I. ERANSKINA

Abeltegien gehienezko ekoizpen-ahalmena (AzLU edo toki kopuruaren arabera)

|  |  |
| --- | --- |
| Ustiategiaren neurria  | AzLU (1) / tokiak |
| Txerri-azienda | Azienda larriko 720 unitate |
| Broiler oilaskoak eta hegaztiak oro har | 204.000 toki |
| Arrautzetarako eta hazteko oiloak | 204.000 toki |
| Ugalketarako oiloak eta haiek haztea | 40.800 toki |
| Kanpora irteten diren hegaztiak | 34.000 toki |
| Galeperrak | 408.000 toki |
| Esnetarako behiak | 850 AzLU |
| Haragitarako behiak (2) | 850 AzLU |
| Esnetarako ardi eta ahuntzak | 6.000 ugaltze-abere |
| Haragitarako ardi eta ahuntzak | 8.000 ugaltze-abere |
| Zaldiak | 850 AzLU |
| Untxiak | 408 AzLU |
| Erleen kokalekua (3) | 200 erlauntza |
| Espezie bat baino gehiago dituzten ustiategiak | 850 AzLU |

(1) AzLU. Koadro honetako AzLUak kalkulatzeko, aintzat hartuko dira 31/2019 Foru Dekretuaren 1. eranskineko AzLUen baliokidetzak.

(2) Zezenketetarako aziendaren ustiategiak barne.

(3) Gehieneko neurriak erleen kokalekuenak dira, baina ustiategi batek berak kokaleku bat baino gehiago izan ditzake.

Zioak: Uste dugu egokiagoa dela abeltegien gehienezko ekoizpen-ahalmena mugatzea, halako moduz non legearen aldaketa baliatuko baita abeltegi guztien gehienezko muga zehazteko Nafarroan.

6. zuzenketa

EH BILDU NAFARROA

TALDE PARLAMENTARIOAK AURKEZTUA

Artikulu bakarraren 4. apartatua kentzeko zuzenketa.

Zioak: 1. Apartatuari hirugarren paragrafo bat gehitzea baino hobeto iruditzen zaigu, testuaren idazketa hobetzen du, baita bere kokapen sistematikoa ere; izan ere, ekoizpen-ahalmena areagotzea dakarten handitzeek edo ekoizpen-norabidearen aldaketek ezin izanen dituzte gainditu I. eranskineko mugak, kasuko zuzenketan adierazten den moduan.

7. zuzenketa

EH BILDU NAFARROA

TALDE PARLAMENTARIOAK AURKEZTUA

Artikulu bakarreko 5. apartatua kentzeko zuzenketa.

Zioak: Arau iragankor honek ez du zentzurik foru lege hau onetsi ondoren abeltegien gehienezko ekoizpen-ahalmena mugatu behar bada –horregatik onetsi zen, hain zuzen, maiatzaren 10eko 8/2021 Foru Legea–, eta, zehazki, behi-aziendaren kasuan, foru lege proiektuaren arabera inoiz ezin izanen dira 1.250 AzLU baino gehiago izan, lehendik horretarako baimena eman den kasuetan izan ezik, eta gure zuzenketa bat onetsiko balitz, ezin izanen dira 850 baino gehiago izan.